English |  عربي

חיפוש

הרשם לניוזלטר

לתרום לעדאלה

הודעות
לעיתונות
פעילות
משפטית
פעילות
בינלאומית
פרסומים
מאמרים

החוקה
הדמוקרטית

מפה
אינטראקטיבית על הפקעת הקרקעות

דוחות מיוחדים

המתקפה
על רצועת עזה
קרן קיימת לישראל
UN CERD

איחוד
משפחות
אירועי אוקטובר
2000

כנס הסטודנטים

עדאלה ביוטיוב

על עדאלה
צוות
והנהלה
קישורים
רשימת
תפוצה
אירועים

צור קשר

חיפוש

עם

הודעות לעיתונות

2010 |  2009 |  2008 |  2007 |  2006 |  2005 |  2004 |  2003 | 2002 (אנגלית)  |  2001 (אנגלית)  |  2000 (אנגלית)

הודעה לעיתונות
9.3.2009

לקראת
הדיון בעתירה: עדאלה מגיש לבג"ץ שלוש חוות דעת מטעם מומחים במשפט
בינלאומי ובמשפט חוקתי, בעניין חוקתיותו של חוק האזרחות

ב-8 במרס 2009 הגיש מרכז עדאלה לבית המשפט העליון שלוש חוות
דעת מטעם מומחים במשפט בינלאומי ובמשפט חוקתי. חוות הדעת הוגשו כתמיכה
לטיעונים המשפטיים שמעלה מרכז עדאלה בעתירה נגד חוקתיות חוק האזרחות
והכניסה לישראל (הוראה שעה), התשס"ג-2003, האוסר על איחוד משפחות בין
אזרחים ערבים לבין פלסטינים מהגדה ומרצועת עזה ומכל אחת מהמדינות
שלהלן: לבנון, סוריה, עיראק ואיראן.
חוות
הדעת הוגשו לקראת הדיון שייערך בבית המשפט העליון בעתירה זו ביום
ראשון, 15 במרס 2009, לפני הרכב מורחב של שבעה שופטים בראשות הנשיאה
דורית ביניש.
חוות הדעת הראשונה, מטעם ארגון Open
Society Justice Initiative , מציגה את המעמד המשפטי והחוקתי של הזכות לחיי משפחה
ולאיחוד משפחות במשפט האזורי באירופה, באמריקה ובאפריקה. חוות הדעת
פורשת את עקרון העל בספרי החוקים האזוריים האלה, שלפיו אין לפגוע
בחירויות הפרט באופן בלתי מידתי ואין להפלות אדם אך ורק בגלל שייכותו
לקבוצה אתנית או לאומית. חוות דעת זו גם בוחנת את זכותם של מיעוטים
אתניים ולאומיים לשמירה על קשרים משפחתיים, חברתיים ותרבותיים עם בני
עמם במדינות אחרות.
חוות הדעת השנייה היא מטעמן של ד"ר הלן למברט
(Helene Lambert ) ופרופ' רבקה ואלאס (Rebecca Wallace
), מומחיות בדיני משפחה והגירה בבריטניה
בפרט ובאיחוד האירופי בכלל. בחוות דעתן הן דנות בפירוט בעקרון הזכות
לחיי משפחה ובדיני איסור ההפליה הן בבריטניה והן באיחוד האירופי.

את חוות בדעת השלישית כתב עורך הדין אנטון כץ (Anton
Katz ), מומחה
למשפט חוקתי בדרום אפריקה. עו"ד כץ הופיע פעמים רבות לפני בית המשפט
החוקתי של דרום אפריקה, בהתדיינויות אשר תקפו את ההגבלה על הזכות
החוקתית לחיי משפחה.
שלוש חוות הדעת מוכיחות כי אין
מדינה דמוקרטית בעולם שבספר החוקים שלה קיים חוק המזכיר את חוק האזרחות
והכניסה לישראל. במשפט האזורי באמריקה, באפריקה ובאירופה, לרבות האיחוד
האירופי, כמו בספרי החוקים של מדינות שונות בעולם, חל איסור מוחלט
להפלות אדם אך ורק על רקע שייכותו האתנית והלאומית, גם במצבי חירום.
כמו כן עולה מהן כי בתי המשפט במדינות דמוקרטיות אינם מתירים הגבלות
גורפות ובלתי מידתיות על הזכות לקיים חיים משפחה. משלוש חוות הדעת עולה
המסקנה כי חוק האזרחות והכניסה לישראל אינו עומד במבחני הביקורת
השיפוטית. הוא מפלה על רקע לאום ועל רקע אתני ופוגע בזכויות החוקתיות
למשפחה, לכבוד ולשוויון באופן גורף ובלתי מידתי.

מסמכים משפטיים:

חוות הדעת מטעם
ארגון Open Society Justice Initiative

חוות הדעת מטעם
Dr. Helene Lambert ו- Prof. Rebecca Wallace

חוות הדעת מטעם
עו"ד Anton
Katz